หลีกเลี่ยงการทำให้น้องเม่นรู้สึกกลัว ทำให้น้องเม่นคุ้นเคยกับกลิ่นของคุณ ให้ขนมขบเคี้ยวเป็นรางวัล
เนื่องจากน้องเม่นมีสายตาที่ไม่ดีมากนัก เขาจึงค่อนข้างไวต่อแสงและเงามากกว่าปกติ ดังนั้นเมื่อไรก็ตามที่คุณอุ้มน้องเม่น พยายามอย่าให้เงาของคุณพาดทับบนตัวเขาเพื่อไม่ให้เขารู้สึกกลัว จำไว้ว่าคุณจะต้องทำให้น้องเม่นรู้สึกปลอดภัยและสงบมากที่สุดในช่วงที่คุณกำลังฝึกเขาให้เชื่อง เพื่อหลีกเลี่ยงไม่ให้เงาของคุณพาดทับบนตัวเขา ให้คุณคอยสังเกตแสงสว่างรอบๆ ตัวคุณ ตัวอย่างเช่น หากมีโคมไฟตั้งอยู่ข้างกรงของเขา พยายามอย่ายืนอยู่ตรงหน้ากรงในขณะที่คุณกำลังอุ้มเขา เช่นเดียวกับแสงสว่างและเงา เสียงที่ดังก็เป็นอีกหนึ่งสิ่งที่น้องเม่นรู้สึกไวเป็นพิเศษ หากไม่ต้องการให้น้องเม่นของคุณรู้สึกกลัวในขณะที่คุณกำลังอุ้มเขา พยายามอยู่นิ่งๆ และอย่าส่งเสียงดังให้ได้มากที่สุด พยายามอย่าตะโกน ฟังเพลงเสียงดัง ปิดตู้หรือประตูแรงๆ หรือทำของหล่นในขณะที่คุณกำลังอุ้มน้องเม่น การเร่งกระบวนการฝึกเพื่อให้น้องเม่นเชื่องโดยเร็วนั้นอาจกลับกลายเป็นให้ผลลัพธ์ตรงกันข้าม การพยายามบังคับให้น้องเม่นรู้สึกคุ้นเคยกับคุณโดยเร็วอาจทำให้น้องเม่นรู้สึกหวาดกลัวและถูกคุกคามแทนได้ ค่อยๆ ให้เวลาน้องเม่นในการทำความคุ้นเคยกับกลิ่นและความเป็นมิตรของคุณ แล้วสุดท้ายเขาก็จะเริ่มรู้สึกปลอดภัยเมื่ออยู่ใกล้ๆ คุณเอง น้องเม่นมีสายตาที่ไม่ดีเท่าไรนัก ดังนั้นเขาจึงใช้วิธีการดมกลิ่นในการจำแนกมนุษย์และสัตว์อื่นๆ เมื่อน้องเม่นคุ้นเคยกับกลิ่นของคุณแล้ว เขาจะเริ่มจดจำคุณได้และรู้สึกสบายใจเมื่ออยู่กับคุณ  เมื่อต้องการอุ้มน้องเม่น ให้คุณใช้มือสอดใต้ท้องแล้วค่อยๆ ช้อนขึ้นมา จากนั้นจึงประคองเขาไว้ในมือหรือจะนั่งลงแล้วปล่อยเขาไว้บนตักก็ได้เช่นกัน  พยายามอุ้มน้องเม่นอย่างน้อยวันละ 30 นาทีทุกวันในช่วงที่กำลังฝึกเขาให้เชื่อง การสวมถุงมือในขณะที่อุ้มน้องเม่นจะทำให้เขาได้กลิ่นและทำความคุ้นเคยกับคุณได้ยากยิ่งขึ้น แม้ว่าน้องเม่นจะมีขนเป็นหนามแหลม แต่ขนของเขาก็ไม่ได้คมพอจนทำให้คุณได้รับบาดเจ็บได้ ดังนั้นคุณจึงสามารถอุ้มน้องเม่นได้อย่างปลอดภัยโดยไม่จำเป็นต้องสวมถุงมือ หากคุณยังคงกังวลว่าจะถูกขนของน้องเม่นตำมือ ให้คุณป้องกันโดยสวมถุงมือเฉพาะเมื่อต้องการจับเขาออกมาจากกรง และเมื่อเขาเริ่มรู้สึกผ่อนคลายแล้วจึงถอดถุงมือและอุ้มเขาด้วยมือเปล่า เตรียมเศษเสื้อหรือกางเกงเก่าๆ ที่ยังไม่ได้ซักและนำไปวางไว้ในกรง วิธีนี้เป็นการนำกลิ่นของคุณเข้ามาภายในกรงของเขาและทำให้เขาคุ้นเคยกับกลิ่นของคุณมากยิ่งขึ้น เศษเสื้อผ้าเก่าที่เตรียมจะต้องไม่มีซิป กระดุม หรือเชือกที่อาจก่อให้เกิดการบาดเจ็บกับน้องเม่นได้ สิ่งสำคัญในการฝึกน้องเม่นให้เชื่องคือการทำให้เขารู้สึกคุ้นเคยกับกลิ่นของคุณ คุณจึงควรหลีกเลี่ยงการใช้ผลิตภัณฑ์ที่มีกลิ่นหอมต่างๆ เพื่อไม่ให้เขาเกิดความสับสน พยายามงดการใช้สบู่ โลชั่น น้ำหอม และผลิตภัณฑ์สำหรับเส้นผมที่มีกลิ่นหอมจนกว่าน้องเม่นจะเริ่มรู้สึกคุ้นเคยกับคุณ เมื่อเลือกซื้อผลิตภัณฑ์เพื่อสุขอนามัยและความงาม ให้มองหาผลิตภัณฑ์ที่ระบุไว้บนฉลากว่า “ปราศจากน้ำหอม” เมื่อน้องเม่นตกใจหรือรู้สึกกลัว เขาจะเริ่มม้วนตัวกลมเป็นลูกบอล ซึ่งหากน้องเม่นคลายตัวออกเมื่ออยู่ในมือหรือบนตักของคุณ แสดงว่าเขากำลังรู้สึกปลอดภัย และหลังจากที่เขาคลายตัวออกแล้วอย่าลืมให้ขนมขบเคี้ยวกับเขาเป็นรางวัล เมื่อเวลาผ่านไป น้องเม่นของคุณก็จะเริ่มเรียนรู้ว่าการใช้เวลากับคุณจะมาคู่กับความปลอดภัยและรางวัลตอบแทน เตรียมขนมไว้ใกล้ๆ ตัวในขณะที่กำลังอุ้มน้องเม่นเพื่อให้คุณสามารถให้รางวัลเขาได้อย่างรวดเร็ว หนึ่งในวิธีที่ดีที่สุดที่จะทำให้คุณได้รับความไว้วางใจและความรักจากน้องเม่นคือการให้ขนมที่เขาโปรดปรานและทานได้ไม่รู้จักเบื่อ เนื่องจากน้องเม่นเป็นสัตว์ที่กินแมลงเป็นอาหาร จิ้งหรีดและหนอนนกอบแห้งจึงเป็นรางวัลที่แสนยอดเยี่ยมสำหรับน้องเม่นของคุณ  คุณสามารถหาซื้อจิ้งหรีดและหนอนนกอบแห้งได้ทั้งทางออนไลน์และจากร้านขายสัตว์เลี้ยงใกล้บ้านคุณ หากไม่ต้องการให้น้องเม่นทานจิ้งหรีดหรือหนอนอบแห้ง คุณสามารถให้เขาทานผักหรือผลไม้ชิ้นเล็กๆ อย่างข้าวโพด แอปเปิ้ล และแครอทแทนได้ น้องเม่นเป็นสัตว์ที่มีความเสี่ยงที่จะเกิดโรคอ้วนได้ง่าย คุณจึงควรหลีกเลี่ยงการให้ขนมกับน้องเม่นในปริมาณมากเกินไป ในช่วงที่คุณกำลังฝึกเขาให้เชื่อง พยายามให้ขนมเขาเพียง 2-3 ชิ้นต่อการอุ้มในแต่ละครั้ง  หากดูเหมือนว่าน้องเม่นของคุณมีน้ำหนักตัวเพิ่มขึ้น ให้ลดปริมาณของขนมที่คุณให้เขาทานในแต่ละวัน หากคุณสามารถมองเห็นใบหน้า หู หรือเท้าของน้องเม่นในขณะที่เขาม้วนตัวกลมเป็นลูกบอล แสดงว่าน้องเม่นของคุณกำลังมีปัญหาน้ำหนักตัวเกิน
อย่าให้เงาของคุณพาดทับน้องเม่นในขณะที่กำลังอุ้มเขา. หลีกเลี่ยงการส่งเสียงดังในขณะที่กำลังอุ้มเขา. ให้เวลาเขาในการทำความคุ้นเคยกับคุณ. อุ้มน้องเม่นเป็นประจำทุกวันจนเขารู้สึกคุ้นเคยกับกลิ่นของคุณ. หลีกเลี่ยงการสวมถุงมือป้องกันในขณะที่อุ้มน้องเม่น. วางเศษเสื้อผ้าเก่าไว้ในกรงของน้องเม่น. หลีกเลี่ยงการใช้ผลิตภัณฑ์ที่มีกลิ่นหอมในช่วงที่กำลังฝึกเขาให้เชื่อง. ให้ขนมเป็นรางวัลเมื่อน้องเม่นคลายตัวหลังม้วนตัวกลม. ให้ขนมโปรดของน้องเม่นเป็นรางวัล. อย่าให้ขนมกับน้องเม่นมากเกินไป.
https://www.wikihow.com/Tame-a-Hedgehog https://www.wikihow.com/Tame-a-Hedgehog https://www.wikihow.com/Tame-a-Hedgehog
Avoiding Scaring Your Hedgehog Getting Your Hedgehog Used to Your Smell Giving Your Hedgehog Treats